અમદાવાદમાં એરપોર્ટ પોલીસ સ્ટેશન બનાવવાની મંજૂરી ઘણા સમયથી ગૃહ વિભાગે અમદાવાદ પોલીસને આપી દીધી છે પંરતુ એરપોર્ટ ઓથોરિટીએ પોલીસ સ્ટેશન માટે હજુ સુધી જગ્યા ફાળવી નથી. અમદાવાદ પોલીસે એરપોર્ટ પોલીસ સ્ટેશનનાં ત્રણ ત્રણ બોર્ડ લગાવી દીધાં છે. એરપોર્ટ ઉપર જ્યારે કોઇપણ પેસેન્જરોને મુશ્કેલી સર્જાય છે ત્યારે તે બોર્ડ જોઇને પોલીસ સ્ટેશન શોધે છે પંરતુ અંતે કોઇપણ પોલીસ સ્ટેશન મળતુું નથી. સરદારનગર પોલીસ સ્ટેશનના પીઆઇ વી.આર.પટેલે કહે છે કે પોલીસ સ્ટેશનની મંજૂરી આવી ગઇ છે પરંતુ જગ્યા નથી ફાળવવામાં આવી. અમે હવે બોર્ડ દૂર કરીશું અથવા તેની ઉપર કૂચડો મારી દઇશું.